Hidetoshi Nakata

, merupakan bekas pemain bola sepak Jepun. Beliau dianggap sebagai salah seorang pemain bola sepak Asia paling terkenal dari generasinya.

Nakata memulakan karier professionalnya pada tahun 1995 dan memenangi Pemain Terbaik Tahunan Konfederasi Bola Sepak Asia pada tahun 1997 dan 1998, Scudetto bersama A.S. Roma pada tahun 2001, bermain untuk Jepun di tiga pertandingan Piala Dunia FIFA (1998, 2002 dan 2006) dan bermain dalam Sukan Olimpik dua kali (1996 dan 2000). Pada tahun 2005, beliau dijadikan Knight of the Order of the Star of Italian Solidarity, salah satu daripada penghormatan tertinggi Itali, kerana meningkatkan imej negara itu di negara luar. Nakata juga terlibat dalam fesyen, kerap hadir ketika pertunjukan runway dan memakai pakaian berjenama terkenal.

Nakata mengumumkan persaraan ketika berumur 29 tahun pada 3 Julai 2006 selepas sepuluh tahun karier termasuk tujuh musim dalam liga Itali, Serie A dan satu musim dalam Liga Perdana Inggeris. Pada bulan Mac 2004, Pelé menamakan Nakata dalam FIFA 100.

Karier kelab
Nakata memulakan karier professionalnya ketika berumur 18 pada tahun 1995, bersama pasukan Liga J., Bellmare Hiratsuka (sekarang Shonan Bellmare). Selepas Piala Dunia 1998 di Perancis, Nakata ditandatangani oleh kelab Serie A, A.C. Perugia dengan yuran 4J ,Source: http://www.guardian.co.uk/football/2001/jul/24/newsstory.sport1 menjadikannya pemain Jepun kedua untuk beraksi dalam liga tertinggi Itali selepas Kazu Miura beraksi bersama Genoa empat tahun lebih awal. Semasa musim pertamanya di Itali, Nakata menjaringkan 10 gol, tertinggi untuk dirinya dalam semusim.

Roma
Pada bulan Januari 2000, selepas satu setengah musim di Perugia, Nakata berpindah ke Roma dengan nilai 42 Bilion ITL (€21.691 juta) membantu kelab itu memenangi scudetto. Kemuncak kerjaya Nakata di Roma datang pada 6 Mei 2001 ketika perlawanan Serie A menentang Juventus di Stadio Delle Alpi. Selepas menggantikan Francesco Totti ketika separuh masa kedua dengan Roma ketinggalan 0–2, Nakata menjaringkan gol dari jarak 30-ela melepasi jangkauan penjaga gol Juventus Edwin van der Sar, dengan perlawanan berbaki 11 minit. Nakata kemudiannya membantu Roma mengikat kedudukan dengan Vincenzo Montella menjaringkan gol untuk Roma pada minit akhir. Perlawanan berakhir dengan keputusan seri 2–2 dan Roma mengekalkan kelebihan enam mata di puncak liga. Source: http://www.repubblica.it/online/campionato_partite/juveroma/juveroma/juveroma.html

Tahun-tahun kemudian (2001–2006)
Ketika musim panas tahun 2001, Nakata menyerti Parma dengan nilai 55 bilion lire (€28.4 juta) di mana beliau bermain dua musim setengah.

Pada bulan Januari 2004, Nakata menyertai Bologna di mana dia bermain untuk baki musim 2003–04 sebelum berpindah ke Fiorentina, di mana dia bermain untuk musim berikutnya. Pada bulan Ogos 2005, Nakata berpindah ke kelab Liga Perdana, Bolton Wanderers secara pinjaman. Ketika musimnnya di Bolton, di mana merupakan musim terakhir karier professionalnya, beliau menjaringkan gol sekali dalam liga, ketika kemenangan 2–0 ke atas West Bromwich Albion.

Nota dan rujukan

Pautan luar
Laman web rasmi Nakata Hidetoshi
Statistik karier dan profil di FootballDatabase
Profil pemain  di laman rasmi Piala Dunia FIFA 2006 
Hidetoshi Nakata, di CNN.com

Kategori:Kelahiran 1977
Kategori:Orang hidup
Kategori:Pemain Piala Dunia FIFA 1998
Kategori:Pemain Piala Konfederasi FIFA 2001
Kategori:Pemain Piala Dunia FIFA 2002
Kategori:Pemain Piala Konfederasi FIFA 2003
Kategori:Pemain Piala Konfederasi FIFA 2005
Kategori:Pemain Piala Dunia FIFA 2006
Kategori:Pemain A.S. Roma
Kategori:Pemain Bologna F.C. 1909
Kategori:Pemain Bolton Wanderers F.C.
Kategori:FIFA 100
Kategori:Pemain ACF Fiorentina
Kategori:Pemain J1 League
Kategori:Pemain bola sepak Jepun
Kategori:Pemain Parma F.C.
Kategori:Pemain A.C. Perugia Calcio
Kategori:Pemain Liga Perdana Inggeris
Kategori:Pemain Serie A
Kategori:Pemain Shonan Bellmare